唔该帮下手加长,改好啲呢篇文.
讨论页或者要求加料版可能有多啲资料.
国土:780576平方公里(世界第36名)
人口密度:90人/km2(世界第82名)
新土耳其里拉(始于2005年1月)(TRY)
土耳其(粤拼:tou2 ji5 kei4,土耳其文:Türkiye Cumhuriyeti),正式国家名土耳其共和国,系一个横跨欧洲同亚洲嘅国家,大部分国土喺细亚细亚半岛,即系安那托利亚半岛以及巴尔干半岛嘅东色雷斯地区.北边系黑海,南边系地中海,海岸线长3518公里.东南同叙利亚,伊拉克接壤,西边就有爱琴海,希腊同埋保加利亚接壤,东边同格鲁吉亚,亚美尼亚,阿塞拜疆,伊朗接壤.而喺安那托利亚半岛同埋东色雷斯地区之间,又有博斯普鲁斯海峡,马尔马拉海同埋达达尼尔海峡.土耳其嘅首都系位处安那托利亚高原正中间嘅安卡拉.
根据1995年人口统计,土耳其总人口有 6160万,其中土耳其人占80%以上,库尔德人占15%,其他民族占5%.99%国民信伊斯兰教,其中逊尼派占85%,其他都系什叶派嘅阿列维派教徒,重有少数人系信基督教同犹太教.官方语言系土耳其话.
由1980年代开始,土耳其就致力于加入欧盟,之但系,欧盟因为北塞浦路斯,亚美尼亚大屠杀,对库尔德族嘅压迫,人权状况,新闻自由同埋以伊斯兰教信仰为主嘅社会等问题,唔畀土耳其加入.
计本地生产总值个话,土耳其排喺全世界前20之内[1],人均本地生产总值就排喺第65位.土耳其系经济合作暨发展组织嘅创始会员国,亦系二十国集团成员.1995年12月31号开始,土耳其成为欧盟海关同盟成员国.
中央情报局认为土耳其系发达国家[2],不过经济学家同政治学家通常将土耳其定为新兴工业化国家[3][4][5],美林证券,世界银行同经济学人杂志将佢归落新兴市场𠮶类[6][7].
根据福布斯杂志调查,2013年3月,土耳其最繁华嘅城市伊斯坦布尔,身家超过10亿美金嘅富豪有37人(土耳其全国有43人),排名世界第5,仅次于莫斯科(84人),纽约(62人)及都有43人嘅香港同伦敦.不过,呢37个富豪嘅资产总值低过少啲人嘅圣保罗(26人)同孟买(24人)[8]
响维基新闻度有一单新闻系同呢篇文有关:

维基语录收录咗同呢篇文相关嘅摘录: 
维基游埠有呢篇旅游嘅资源:土耳其(白话文)